ประกาศกรมการขนส่งทางบกประกาศกรมการขนส่งทางบกเรื่อง กำหนดขนาด จำนวนและคุณภาพของเครื่องดับเพลิงสำหรับรถที่ใช้ในการขนส่งสัตว์หรือสิ่งของลักษณะ ๔ (รถบรรทุกวัสดุอันตราย)พ.ศ. ๒๕๕๖ ตามที่ได้มีประกาศกรมการขนส่งทางบกเรื่อง ขนาด จำนวน และคุณภาพเครื่องดับเพลิงสำหรับรถที่ใช้ในการขนส่งสัตว์หรือสิ่งของลักษณะ ๔ (รถบรรทุกวัสดุอันตราย) ลงวันที่ ๑๗ ธันวาคม ๒๕๔๑ ไว้แล้ว นั้นโดยที่เป็นการสมควรปรับปรุงข้อกำหนดเกี่ยวกับขนาดจำนวน และคุณภาพของเครื่องดับเพลิงสำหรับรถที่ใช้ในการขนส่งสัตว์หรือสิ่งของลักษณะ ๔ (รถบรรทุกวัสดุอันตราย) ให้สอดคล้องกับความตกลงว่าด้วยการขนส่งสินค้าอันตรายระหว่างประเทศทางถนนของคณะกรรมาธิการเศรษฐกิจของยุโรปแห่งสหประชาชาติ(European Agreement Concerning the International Carriage of Dangerous Goods by Road : ADR) อาศัยอำนาจตามความในข้อ ๑๗ แห่งกฎกระทรวง ฉบับที่ ๙ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกออกประกาศกำหนดไว้ ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง ขนาด จำนวนและคุณภาพเครื่องดับเพลิงสำหรับรถที่ใช้ในการขนส่งสัตว์หรือสิ่งของ ลักษณะ ๔(รถบรรทุกวัสดุอันตราย) ลงวันที่ ๑๗ ธันวาคม ๒๕๔๑ข้อ๒ เครื่องดับเพลิงสำหรับรถที่ใช้ในการขนส่งสัตว์หรือสิ่งของลักษณะ ๔ (รถบรรทุกวัสดุอันตราย) ต้องเป็นดังนี้(๑)เป็นแบบยกหิ้ว ชนิดผงเคมีแห้ง มีคุณภาพใช้งานได้ดีสารเคมีที่ใช้ในการดับเพลิงต้องเป็นชนิดที่ไม่ก่อให้เกิดก๊าซพิษหรือมีปฏิกิริยาเมื่อได้รับความร้อนจากไฟในกรณีเป็นชนิดอื่นที่มิใช่ชนิดผงเคมีแห้ง ต้องมีประสิทธิภาพในการดับเพลิงที่ทัดเทียมกัน(๒)เป็นเครื่องที่มิได้มีการใช้งานมาก่อนและเครื่องนั้นต้องยังไม่สิ้นอายุการใช้งาน(๓)มีข้อความหรือฉลากที่ระบุวัน เดือน ปี ของอายุการใช้งานหรือมีข้อความที่อย่างน้อยต้องระบุวัน เดือน ปี ของการตรวจสอบครั้งต่อไปหรือของช่วงเวลาที่อนุญาตให้ใช้งานได้(๔)ได้รับการรับรองมาตรฐานผลิตภัณฑ์อุตสาหกรรมเครื่องดับเพลิงยกหิ้วตามกฎหมายว่าด้วยมาตรฐานผลิตภัณฑ์อุตสาหกรรมข้อ๓ รถที่ใช้ในการขนส่งสัตว์หรือสิ่งของลักษณะ ๔ (รถบรรทุกวัสดุอันตราย) ต้องติดตั้งเครื่องดับเพลิงไว้ประจำรถดังต่อไปนี้(๑)เครื่องดับเพลิงที่มีคุณภาพสามารถใช้ดับเพลิงภายในห้องผู้ขับรถและห้องเครื่องยนต์ได้โดยมีขนาดบรรจุไม่น้อยกว่า๒ กิโลกรัม จำนวนอย่างน้อย ๑ เครื่อง ติดตั้งไว้ในบริเวณห้องผู้ขับรถ(๒)เครื่องดับเพลิงที่มีคุณภาพสามารถใช้ดับเพลิงที่เกิดจากยางระบบห้ามล้อและวัตถุอันตรายที่บรรทุกโดยมีจำนวนและขนาดบรรจุตามที่กำหนดติดตั้งไว้ในบริเวณด้านหลังห้องผู้ขับรถหรือส่วนที่บรรทุก ดังนี้(ก)รถที่มีน้ำหนักรถและน้ำหนักบรรทุกรวมสูงสุดไม่เกิน ๓,๕๐๐กิโลกรัม ต้องมีเครื่องดับเพลิงที่มีขนาดบรรจุไม่น้อยกว่า ๒ กิโลกรัมจำนวนอย่างน้อย ๑ เครื่อง(ข)รถที่มีน้ำหนักรถและน้ำหนักบรรทุกรวมสูงสุดเกิน ๓,๕๐๐ กิโลกรัม แต่ไม่เกิน ๗,๕๐๐ กิโลกรัม ต้องมีเครื่องดับเพลิงที่มีขนาดบรรจุไม่น้อยกว่า ๖ กิโลกรัมจำนวนอย่างน้อย ๑ เครื่อง(ค)รถที่มีน้ำหนักรถและน้ำหนักบรรทุกรวมสูงสุดเกิน ๗,๕๐๐ กิโลกรัมต้องมีเครื่องดับเพลิงที่มีขนาดบรรจุไม่น้อยกว่า ๑๐ กิโลกรัมโดยอย่างน้อยหนึ่งเครื่อง ต้องมีขนาดบรรจุไม่น้อยกว่า ๖ กิโลกรัมกรณีตาม(๒) ให้ใช้บังคับกับรถที่ทำการขนส่งวัตถุอันตรายที่มีปริมาณการขนส่งเกินกว่าปริมาณการขนส่งตามที่กำหนดในภาคผนวกท้ายประกาศนี้ข้อ๔ การติดตั้งเครื่องดับเพลิงตามข้อ ๓ต้องติดตั้งในลักษณะที่สามารถนำออกมาใช้งานได้โดยง่ายและต้องติดตั้งในลักษณะที่มีการป้องกันผลกระทบจากสภาพอากาศ เช่น ความร้อน ความเย็นหรือความชื้น เพื่อมิให้เกิดผลต่อการทำงานของเครื่องดับเพลิงข้อ๕ รถที่ใช้ในการขนส่งสัตว์หรือสิ่งของลักษณะ ๔ (รถบรรทุกวัสดุอันตราย) ที่จดทะเบียนไว้ก่อนวันที่ประกาศฉบับนี้ใช้บังคับต้องติดตั้งเครื่องดับเพลิงให้เป็นไปตามประกาศนี้ภายในหนึ่งร้อยแปดสิบวันนับแต่วันที่ประกาศนี้มีผลใช้บังคับข้อ๖[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๑๘กันยายน พ.ศ. ๒๕๕๖สมชัย ศิริวัฒนโชคอธิบดีกรมการขนส่งทางบก[เอกสารแนบท้าย]๑.ภาคผนวก ปริมาณการขนส่งสูงสุดต่อหน่วยการขนส่ง(ดูข้อมูลจากภาพกฎหมาย)ปริยานุช/ผู้จัดทำ๑๘ ตุลาคม ๒๕๕๖โชติกานต์/ผู้ตรวจ๒๓ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๖ ง/หน้า ๒๗/๑๖ ตุลาคม ๒๕๕๖